উষা যাদব

উষা যাদব হলেন একজন ভারতীয় চলচ্চিত্র অভিনেত্রী, যিনি মূলত মারাঠি ও হিন্দি ভাষার চলচ্চিত্রে কাজ করেন। ২০১২ সালে ধাগে নামক মারাঠি চলচ্চিত্রে তার চরিত্রে অভিনয়ের জন্য তিনি সর্বাধিক পরিচিত, যার জন্য তিনি "শ্রেষ্ঠ অভিনেত্রী" বিভাগে ৬০তম জাতীয় চলচ্চিত্র পুরষ্কারে পুরস্কার অর্জন করেছিলেন। ২০১৯ সালে তিনি মাই ঘাট: অপরাধ ১০৩/২০১৫-এ তার অভিনয়ের ৫০তম ইন্টারন্যাশনাল ফিল্ম ফেস্টিভাল-এ "আইএফএফআই শ্রেষ্ঠ অভিনয়শিল্পী (নারী)" বিভাগে পুরস্কার জয়লাভ করেছেন। উষা যাদব ১৯৮৭ সালের ৩রা নভেম্বর তারিখে ভারতের মহারাষ্ট্রের কোলাপুরে জন্মগ্রজন করেছিলেন। তিনি কোলাপুরেই তার শৈশব অতিবাহিত করেছেন। অতঃপর তিনি একটি ভ্রমণ সংস্থায় কাজের জন্য পুনেতে স্থানান্তরিত হন। শিল্পের প্রতি তাঁর অনুরাগ অনুসরণ করে, তিনি চাকরি চালানোর পাশাপাশি বিভিন্ন চরিত্রে অভিনয়ের সন্ধানে মুম্বই চলে এসেছিলেন। উষা যাদব টাটা ডোকোমো, ফেভিকল, হেড অ্যান্ড শোল্ডার, আইসিআইসিআই ব্যাংক এবং আরও অনেক কিছু বাণিজ্যিক বিজ্ঞাপনে কাজ করার সুযোগ পেয়েছিল। ২০০৭ সালে মুক্তিপ্রাপ্ত হিন্দি চলচ্চিত্র ট্র্যাফিক সিগন্যাল (যেটি মধুর ভান্ডারকার দ্বারা পরিচালিত)-এ অভিনয়ের মাধ্যমে তিনি অভিনয় জগতে পদার্পণ করেছেন; এই চলচ্চিত্রে তিনি ট্র্যাফিক সিগন্যালে পণ্য বিক্রি করা একটি ছোট মেয়ের চরিত্রে অভিনয় করেছিলেন। ২০০৯ সালে দো পৈসে কি ধূপ, চার আনে কি বারিশ নামক চলচ্চিত্রে তিনি আরও একটি ছোট চরিত্রে অভিনয় করেছিলেন, যেখানে মনীষা কৈরালা, রজিত কাপুর এবং দীপ্তি নাভালের সাথে অভিনয় করার সুযোগ পেয়েছিলেন। ২০১২ সালে, উষা যাদবকে কৌন বনেগা ক্রোড়পতির ৬ষ্ঠ আসরের বিজ্ঞাপনে অমিতাভ বচ্চনের সাথে দেখা গিয়েছিল। স্টার প্লাসে প্রচারিত জনপ্রিয় টেলিভিশন অনুষ্ঠান লাখোঁ মে এক-এর একটি পর্বেও প্রধান চরিত্রে তিনি অভিনয় করেছিলেন। এই অনুষ্ঠানে সমাজে পরিবর্তন নিয়ে আসা সাধারণ মানুষের অনুপ্রেরণামূলক কল্পিত গল্পের বিবরণ দেওয়া হয়েছিল। অনন্ত মহাদেবনের পরিচালনায় এই পর্বে যাদবকে একটি নববধূ হিসেবে প্রদর্শন করা হয়েছিল, যে তার শ্বশুরবাড়ির দ্বারা অত্যাচারিত, তার গায়ের বর্ণ কালো বলে। পরে একই বছরে, তাঁর অভিনীত চলচ্চিত্র ধাগ মুক্তি পেয়েছিল, যেখানে যাদব যশোদা নামক মুখ্য চরিত্রে অভিনয় করেছিলেন; যে এক কিশোরের মা। যশোদা তার ছেলেকে পড়াশোনা করার জন্য উৎসাহিত করে, স্থানীয় শ্মশান পরিচালনায় পরিবারের ঐতিহ্যবাহী চাকরি না করে। নিম্ন বর্ণের হওয়ার কারণে সহ্য করা সামাজিক রীতিনীতিগুলোর বিরুদ্ধে লড়াই করা এক দরিদ্র মায়ের ছিল ভূমিকা এটি, যা যাদবকে সমালোচকদের প্রশংসা কুড়াতে সাহায্য করেছিল। এই চলচ্চিত্রটি বেশ কয়েকটি চলচ্চিত্র উৎসবে প্রদর্শিত হয়েছিল এবং দর্শকেরা অভিনেত্রী হিসাবে তাঁকে অভিনেত্রী স্মিতা পাতিলের সাথে তুলনা করেছিলেন। যাদব বলেছিলেন যে তিনি পাতিলকে শ্রদ্ধা করেন তবে তিনি তাঁকে অনুকরণ করেছিলেন এই কথা অস্বীকার করেন। এই চরিত্রের জন্য তিনি সেরা অভিনেত্রী বিভাগে জাতীয় চলচ্চিত্র পুরস্কার লাভ করেছিলেন। "माझ्या स्वप्नांना मर्यादा नाहीत..."। Sakal (Marathi ভাষায়)। ২০ মার্চ ২০১৩। ১৯ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) "सुपरस्टारसोबतचा सुपर दिवस"। Maharashtra Times। ১০ অক্টোবর ২০১২। ১৪ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৩।  "Anant Mahadevan to direct an episodic of Lakhon Mein Ek"। Telly Chakkar। ২০ আগস্ট ২০১২। ৬ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৩।  "'Paan Singh Tomar' Wins Best Feature Honor at India's National Film Awards"। The Hollywood Reporter। ১৮ মার্চ ২০১৩। সংগ্রহের তারিখ ২০ মার্চ ২০১৩।  ইন্টারনেট মুভি ডেটাবেজে উষা যাদব  (ইংরেজি)